Malayziya Ichki ishlar vaziri Ahmad Zohid Homidiy o‘tgan oyda mamlakat poytaxti Kuala-Lumpur shahri aeroportida halok bo‘lgan Kim Chen Namning jasadi mo‘miyolangani haqida ma’lum qildi. Bu haqda Malayziyadagi Star gazetasi xabar yozgan. "Ha, bu to‘g‘ri. Bundan maqsad jasadni saqlab turish", degan u jurnalistlar savollariga javob bera turib. Uning so‘zlariga ko‘ra, KXDR yetakchisi akasi ayni vaqtda Kuala-Lumpurdagi shifoxona jasadlar saqlanadigan xonasidan olib ketilgan. 10 mart kuni Malayziya politsiyasi rahbari Xolid Abu Bakr poytaxt aeroportida o‘ldirilgan shaxs chindan ham KXDR yetakchisining akasi Kim Chen Nam ekanligini tasdiqladi. Mamlakat sog‘liqni saqlash vaziri Subramaniam Satxasivam o‘lim man etilgan VX asab-falaj moddasi ta’sirida yuz berganligini ma’lum qildi. Malayziya rasmiylari Kim Chen Nam jasadini olib ketish uchun uning oilasiga 3 hafta muddat bergan. Malayziya hukumati Kim Chen Nam jasadini nima qilishni bilmayapti